钦定古今图书集成/理学汇编/学行典/第196卷 > 陈希全
## 钦定古今图书集成/理学汇编/学行典/第196卷 > 陈希全

按《禹州志》：“陈希全，弘治中岁贡教谕。为秀才时，父母
先后两丧，俱庐墓侧。墓上生芝，人谓孝感所致。继母
弟请分爨异居，全辞不获，尽以产业遗之。有司上其
事，旌表其门，致仕归。正德中，继母葬，全年七十馀，仍
庐继母墓，朝夕哭奠焉。正德六年，流贼万馀人围城，
杀人盈野墓所，见全，敛手致敬，遗以金帛粟果，固辞”
不受。